Bebyggelsen er variert, og består av en blanding av villaer og småhus fra perioden 1880–1920, rekkehus fra 1920-årene, en del leiegårder fra 1880- og 1890-årene og nyere boligblokker. Den nordvestlige delen av området domineres av Jessenløkken, boligkompleks fra årene 1919–1922 i området Suhms gate – Kirkeveien (ring 2) – Gørbitz’ gate – Jacob Aalls gate, og består av tilsammen 37 leiegårder, bygget i nordisk nybarokk.